recursal/SuperWikiNEXT-32B huggingface dataset:
**இந்திய தேசிய வேதியியல் ஒலிம்பியாடு** (*The Indian National Chemistry Olympiad*) இந்தியாவில் வேதியியல் துறைக்காக நடத்தப்படும் ஒரு தேர்வு நிகழ்வாகும். 

இந்திய தேசிய வேதியியல் ஒலிம்பியாடு தேர்வின் எழுதுத் தேர்வு ஒவ்வோர் ஆண்டும்  சனவரி மாதத்தின் இறுதியில் தொடங்கி  பிப்ரவரி மாதம் வரை நடைபெறுகிறது. இந்திய வேதியியல் ஆசிரியர் கூட்டமைப்பு இத்தேர்வை நடத்துகிறது. 11,12 ஆம் வகுப்பில் படிக்கும் பள்ளி மாணவர்கள் முதலில் நவம்பர் மாதத்தில் நடைபெறும் தேசிய வேதியியல் தகுதித் தேர்வு எழுதி தகுதி பெற வேண்டும். தேசிய வேதியியல் தரத்தேர்வில் பங்கேற்கும்  30,000 எண்ணிக்கைக்கும் மேற்பட்ட மாணவர்களிள், 1% மாணவர்கள் மட்டுமே ஒலிம்பியாடு தேர்வுக்கு தெரிவு செய்யப்படுகிறார்கள். 

தகுதிக்கான எழுத்துத் தேர்வில் இருந்து 35 மாணவர்கள் தேர்வு செய்யப்படுகின்றனர். இதிலிருந்து 30 மாணவர்கள் தேர்ந்தெடுக்கப்பட்டு மும்பையிலுள்ள ஓமி பாபா அறிவியல் கல்வி மையத்தில் நடைபெறுகின்ற நோக்குநிலை-மற்றும்-தேர்வு-முகாமிற்கு அனுப்பப்படுகின்றனர். 

இந்திய தேசிய வேதியியல் ஒலிம்பியாடு போட்டிக்கு தகுதிபெறும் பெரும்பாலான மாணவர்கள் பன்னிரண்டாம் வகுப்பை முடித்தவர்கள். இருப்பினும், சில சந்தர்ப்பங்களில், மாணவர்கள் பதினொன்றாம் அல்லது பத்தாம் வகுப்பு முடிவிலும் தேர்ந்தெடுக்கப்படுகிறார்கள். 

நோக்குநிலை-மற்றும்-தேர்வு-முகாம் வேதியியல், கோட்பாடு மற்றும் பரிசோதனையில் கடுமையான பயிற்சி மற்றும் சோதனை ஆகியவற்றைக் கொண்டுள்ளது. பன்னாட்டு வேதியியல் ஒலிம்பியாடு போட்டியில் இந்தியாவை பிரதிநிதித்துவப்படுத்த இங்கு சிறந்த நான்கு பேர் தேர்வு செய்யப்படுகின்றனர். 

தேர்ந்தெடுக்கப்பட்ட இக்குகுழு ஒலிம்பியாடு போட்டிக்கு புறப்படுவதற்கு முன்பு ஓமி பாபா அறிவியல் கல்வி மையத்தில் வேதியியல் கோட்பாடு மற்றும் சோதனைகளில் கடுமையான பயிற்சியை மேற்கொள்கிறது.

மேற்கோள்கள்
-----------

1. ↑  "Most important 10 tricks to prepare well for the Indian Chemistry Olympiad (INChO)| Kaitholil.com". *kaitholil.com*. 2022-08-12 அன்று மூலம் பரணிடப்பட்டது. 2022-08-12 அன்று பார்க்கப்பட்டது.

புற இணைப்புகள்
--------------

* Information about India at the Science Olympiads பரணிடப்பட்டது 2015-12-23 at the வந்தவழி இயந்திரம்
**பகவல்பூர் மத்திய நூலகம்** *(Bahawalpur Central Library)* பாக்கித்தான் நாட்டிலுள்ள பஞ்சாப் மாகாணத்தில் இடம்பெற்றுள்ள பகவல்பூர் நகரில் அமைந்துள்ள மிகப்பழமையான ஒரு நூல்நிலையம் ஆகும். ரூபசு டேனியல் ஐசக் மற்றும் ஐந்தாம் சாதிக் முகமது கான் ஆகியோர் 1924 ஆம் ஆண்டு மார்ச்சு மாதம் 8 ஆம் நாள் இந்நூலகத்தை நிறுவினார்கள். பகவல்புர் மாகாண மக்கள் நன்கொடையாக அளித்த 1,00,000 ரூபாய் பணத்தில் இந்நூலகத்தின் கட்டுமானப் பணிகள் நடைபெற்றன. 

பாக்கித்தான் நாட்டின் பஞ்சாப் மாகாணத்தில் உள்ள நூல்நிலையங்களில் இரண்டாவது பெரிய நூலகம் பகவல்பூர் மத்திய நூலகம் ஆகும். நூலகத்தில் 1,00,000 புத்தகங்களுக்கு மேல் சேகரிக்கப்பட்டு வைக்கப்பட்டுள்ளன. 

பிரதானக் கூடம், சிறுவர் பிரிவு, கேட்பொலிக் காட்சி பிரிவு என மூன்று பிரிவுகளாக பிரிக்கப்பட்டு நூலகம் இயங்குகிறது. செய்தித் தாள்களின் பழங்காலப் பதிப்புகளும் இங்கு இடம்பெற்றுள்ளன .

மேற்கோள்கள்
-----------

1. 1 2  "Bahawalpur Central Library: A treasure trove for bibliophiles - The Express Tribune". 25 April 2017.
2. 1 2 3 4 5 6  Jajja, Sumaira (11 June 2017). "HERITAGE: BAHAWALPUR'S BEST KEPT SECRETS".

புற இணைப்புகள்
--------------

விக்கிமீடியா பொதுவகத்தில்,  
 ***Central Library, Bahawalpur***   
என்பதின் ஊடகங்கள் உள்ளன. 

* Lets go:Bahawalpur library BBC Urdu
**அல் சுல்தான் அப்துல்லா ரிஅய்துடின் அல் முஸ்தபா பிலா ஷா இபினி சுல்தான் ஹாஜி அஹமத் ஷா அல்-முஸ்தாமின் பிலாவின்அப்துல்லாஹ் அப்துல்லாஹ்) அப்துல்லா** (( ஜவா: السلطان عبدالله رعاية الدين المصطفى بالله شاه الحاج ابن سلطان حاج احمد شاه المستعين بالله) ) பாகங் மாநிலத்தின் ஆறாவது சுல்தானும் ஆவர். அதேவேளையில், மலேசியநாட்டின் 16-வது பேரரசர் ஆவர். 

  

ஜனவரி 24 ஆம் தேதி 2019 ஆம் ஆண்டு, இவர் தனது தந்தைக்கு அடுத்தபடி பாகங் மாநிலத்தின் சுல்தான் பதிவியேற்றார். அதனை தொடர்ந்து ஜனவரி 31 ஆம் தேதி 2019 ஆம் ஆண்டு, மலேசிய பேரரசராக பொறுப்பேற்றார்.

பஹாங்கின் சுல்தான்
------------------

2019 ஆம் ஆண்டு ஜனவரி 15 ஆம் தேதி 59 வயதில் சுல்தான் அப்துல்லா, நீண்ட காலமாக உடல்நிலை குறைவுற்றிருந்த  அவரது தந்தை சுல்தான் ஹாஜி அஹமட் ஷாவிற்கு பதிலாக பஹாங்கின் ஆறாவது சுல்தானாக பிரகடனப்படுத்தப்பட்டார். பஹாங் சுல்தானின் அதிகார பூர்வ இல்லமான இஸ்தானா அபு பக்கரில் இந்த பதிவியேற்பு விழா நடந்தது. அவரது ஆட்சிக் காலம் 2019 ஆம் ஆண்டு ஜனவரி 11 ஆம் தேதி தொடங்குகிறது. 

பஹாங்கின் சிம்மாசனத்திற்கு வந்தவுடன், **அல் சுல்தான் அப்துல்லா ரைஅய்துடின் அல் முஸ்தபா பிலா ஷா** எனும் பட்ட பெயரை ஏற்றுக்கொண்டார். துங்கு அஜிஜா ஆமினா மைமுனா இஸ்கந்தரியா பிந்தி அல்மரும் சுல்தான் இஸ்கந்தர், இவரது அரச துணைவராக, 29 ஜனவரி 2019 அறிவித்தார்.

16 யாங் டி பெர்துவான் அகோங் (மலேசியா பேரரசர்)
---------------------------------------------

ஜனவரி 24 2019 வியாழன் அன்று, 251ஆவது மலாய் ஆட்சியாளர்கள் மாநாட்டில் சுல்தான் அப்துல்லா பதினாறாம் **மலேசியா பேரரசராக** தேர்தெடுக்கப்படடர். இவர் அரச பதிவியை துறந்த முன்னால்  பேரரசர் கிளந்தான்  முகமது வி பதிலாக இந்த பதைவிக்கு தேர்வு செய்யப்பட்டார். 

இவரது மகுடம் சூடும் விழா 31ம் தேதி ஜனவரி மாதம் 2019  யில் இஸ்தானே நெகாரா, ஜலன் துங் கும் அப்துல் ஹாலிம் நடைபெற்றது.

இந்த மகுடம்சூடும் விழா மற்ற மலாய் ஆட்சியாளர்களின் மேல்பார்வையில் நடைபெற்றது. இதே நிகழ்வில், பேராக் மாநிலத்தின் சுல்தானான சுல்தான் நஸ்ரின் ஷா துணை பேரரசராக பதவி ஏற்றுக்கொண்ட்டர்.
**மெர்குரிப் பூக்கள்** (*Mercury Pookkal*) எழுத்தாளர் பாலகுமாரனால் எழுதப்பட்ட ஒரு நாவலாகும். சாவி இதழில் 34 வாரங்கள் தொடராக வெளிவந்தது. பின்னர் இந்நாவல் புத்தகமாக வெளியிடப்பட்டது. ஒரு பெரிய உழவு இயந்திரத் தயாரிப்பு நிறுவன வேலைநிறுத்தத்தின் போது நடந்த ஒரு படுகொலையைப் பற்றி விவரிக்கிறது.

கதைக் களம்
----------

ஒரு உழவு இயந்திரத் தயாரிப்பு நிறுவன வேலைநிறுத்தத்தின் போது நடந்த ஒரு படுகொலையைப் பற்றி நாவல் விவரிக்கிறது. தொழிற்சாலை, அதில் பணியாற்றும் தொழிலாளர்கள், தொழிற்சங்கத் தலைவர்கள், கூலி உயர்வு சார்ந்த போராட்டங்கள் போன்றவையே இந்நாவலின் கதைக் களமாகக் காட்டப்பட்டுள்ளளது. திருமகள் நிலையம் நாவலை வெளியிட்டது.

முக்கிய கதை மாந்தர்கள்
----------------------

கதையின் ஆரம்பத்திலேயே உயிரிழந்தாலும் கதை முழுவதும் பேசப்படுகின்ற கணேசன், எதையும் தீர்க்கமாக சிந்தித்து துல்லியமாக முடிவெடுக்கும் பெண்மணியாகக் காட்டப்படுகின்ற கணேசனின் மனைவி சாவித்திரி, வழக்கமான தொழிற்சங்கத் தலைவனாக கோபலன், கடுமையான காவல் துறை அதிகாரியாக துரைசிங்கப் பெருமாள், தன் தொழிற்சாலையை உணர்வுபூர்வமாக நேசிக்கும் அதன் அதிபர் இரங்கசாமி, ஒத்த இரசனையுடைய, பொருந்தாக் காதலில் திளைக்கும் காதலர்களாக சங்கரன் - சியாமளி இணை, சியாமளியின் கணவனாக தண்டபாணி, அதிக பெண் பிள்ளைகளைப் பெற்று அவர்களைக் கறையேற்றப் போராடும் அனுப்புகை எழுத்தர் நாராயண சுவாமி, மனிதாபிமானம் சிறிதும் இல்லாத மூர்ர்க்கனாக அறிவுக்கரசன், உணர்சிவயத்திலேயே முடிவெடுக்கப் பழக்கப்பட்ட சுப்பையா போன்ற முக்கிய கதைப் பாத்திரங்கள் நாவலில் இடம்பெற்றுள்ளன. தவிர வேறு சில சிறிய கதைப் பாத்திரங்களும் கதையின் போக்கிற்கு ஏற்ப ஆங்காங்கே பயன்படுத்தப்பட்டுள்ளன.

மேற்கோள்கள்
-----------

1. ↑  "`இளைஞர்களிடம் தாக்கத்தை ஏற்படுத்திய பாலகுமாரன்'". *BBC News தமிழ்*. 2022-09-25 அன்று பார்க்கப்பட்டது.
2. ↑  "மெர்குரிப் பூக்கள் [Mercury Pookkal]". *Goodreads* (ஆங்கிலம்). 2022-09-25 அன்று பார்க்கப்பட்டது.
3. ↑  "பாலகுமாரனின் மெர்க்குரிப் பூக்கள்". தினமணி.. பார்த்த நாள்: 24 December 2022.
*n* இன் மடக்கையிய சார்பாக குறிக்கப்பட்டுள்ள *pn*#
 *n* (சிவப்புப் புள்ளிகள்) இன் சார்பாக, *n*! உடன் ஒப்பிட்டு வரையப்பட்டுள்ள *n*# (இரண்டினதும் மடக்கையாகும்).
எண் கோட்பாட்டில், **பகாத்தனி தொடர்பெருக்கம்** (*primorial*) என்பது தொடர்பெருக்கத்தைப் போன்றே இயல் எண்கள் கணத்திலிருந்து இயல் எண்கள் கணத்திற்கு வரையறுக்கப்படும் ஒரு சார்பு, ஆனால் தொடர்பெருக்கத்தில் நேர் முழு எண்கள் பெருக்கப்படுகின்றன; பகாத்தனி தொடர்பெருக்கத்தில் பகா எண்கள் பெருக்கப்படுகின்றன.

வரையறை
------

### பகா எண்களுக்கு

*n* வது பகாஎண் *pn* இன் பகாத்தனி தொடர்பெருக்கம் *pn#* என்பது முதல் *n* பகாஎண்களின் பெருக்கமாக வரையறுக்கப்படுகிறது:

{\displaystyle p\_{n}\#=\prod \_{k=1}^{n}p\_{k}}
இங்கு *pk* என்பது *k* -வது பகாஎண்.

எடுத்துக்காட்டாக:

{\displaystyle p\_{5}\#=2\times 3\times 5\times 7\times 11=2310.}
முதல் ஆறு பகாத்தனி தொடர்பெருக்கங்கள்:

1, 2, 6, 30, 210, 2310.
(இதில் *p0#* = 1 என வெற்றுப் பெருக்கமாகக் கொள்ளப்படுகிறது.)

### இயல் எண்களுக்கு

பொதுவாக ஏதேனுமொரு இயல் எண்ணிற்குப் பகாத்தனி தொடர்பெருக்கம் கீழ்க்கண்டவாறு வரையறுக்கப்படுகிறது:

ஒரு நேர் முழு எண் *n* இன் பகாத்தனி தொடர்பெருக்கம் *n#* என்பது *n* -ஐ விடச்சிறிய பகாஎண்களின் பெருக்கமாக வரையறுக்கப்படுகிறது:

{\displaystyle n\#=\prod \_{i=1}^{\pi (n)}p\_{i}=p\_{\pi (n)}\#}
இங்கு, {\displaystyle \scriptstyle \pi (n)} எனக் குறிக்கப்படும் பகாத்தனி-எண்ணும் சார்பு (OEIS-இல் வரிசை A000720)
, *n* -ஐ விடச்சிறிய பகாஎண்களைத் தருகிறது.

இவ்வரையறை கீழுள்ள வரையறைக்கு ஈடானதாகும்:

{\displaystyle n\#={\begin{cases}1&{\text{if }}n=1\\n\times ((n-1)\#)&{\text{if }}n>1\ \And \ n{\text{ is prime}}\\(n-1)\#&{\text{if }}n>1\ \And \ n{\text{ is composite}}.\end{cases}}}
எடுத்துக்காட்டாக, 12# என்பது 12க்கும் குறைந்த பகாஎண்களின் பெருக்குத் தொகையாகும்:

{\displaystyle 12\#=2\times 3\times 5\times 7\times 11=2310.}

அட்டவணை
-------

| *n* | *n*# | *pn* | *pn*# |
| --- | --- | --- | --- |
| 0 | 1 | பகாஎண் இல்லை | 1 |
| 1 | 1 | 2 | 2 |
| 2 | 2 | 3 | 6 |
| 3 | 6 | 5 | 30 |
| 4 | 6 | 7 | 210 |
| 5 | 30 | 11 | 2310 |
| 6 | 30 | 13 | 30030 |
| 7 | 210 | 17 | 510510 |
| 8 | 210 | 19 | 9699690 |
| 9 | 210 | 23 | 223092870 |
| 10 | 210 | 29 | 6469693230 |
| 11 | 2310 | 31 | 200560490130 |
| 12 | 2310 | 37 | 7420738134810 |
| 13 | 30030 | 41 | 304250263527210 |
| 14 | 30030 | 43 | 13082761331670030 |
| 15 | 30030 | 47 | 614889782588491410 |
| 16 | 30030 | 53 | 32589158477190044730 |
| 17 | 510510 | 59 | 1922760350154212639070 |
| 18 | 510510 | 61 | 117288381359406970983270 |
| 19 | 9699690 | 67 | 7858321551080267055879090 |
| 20 | 9699690 | 71 | 557940830126698960967415390 |

மேற்கோள்கள்
-----------

1. 1 2  Weisstein, Eric W. "Primorial", *MathWorld*.
2. ↑  (OEIS-இல் வரிசை A002110)
3. ↑  (OEIS-இல் வரிசை A034386)

* Harvey Dubner, "Factorial and primorial primes". *J. Recr. Math.*, 19, 197–203, 1987.
**பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா** (Bhagwan Mahaveer Sanctuary and Mollem National Park) இந்தியாவின் கோவா மாநிலத்தில் சாங்க்யும் தாலுகாவில் அமைந்துள்ளது. இதன் பரப்பளவு 240 சதுர கிலோமீட்டர்கள் ஆகும். இது மேற்குத் தொடர்ச்சி மலையில் அமைந்துள்ள பாதுகாக்கப்பட்ட வனப்பகுதி ஆகும். கர்நாடகம் மாநிலத்தின் எல்லை வரை அமைந்துள்ளது. கோவாவின் தலைநகர் பானாஜியிலிருந்து 57 கிலோமீட்டர்கள் தொலைவில் மொல்லம் நகரில் அமைந்துள்ளது. இது 15°15"30' - 15°29"30' வ, 74°10"15' - 74°20"15' கி என்பவற்றுக்கு இடையே அமைந்துள்ளது.தேசிய நெடுஞ்சாலை 4A-வும் *மோர்முகாவ்-லோண்டா* இருப்புப்பாதையும் இப்பூங்காவை இரண்டாகப் பிரிக்கின்றன. இத்தேசியப் பூங்காவினுள் கதம்பர் வம்சக் கோயில்கள் அமைந்துள்ளன. மேலும் தூத்சாகர் அருவியும் இப்பூங்காவினுள் அமைந்துள்ளது. இவ்வனப்பகுதியில் கொங்கணி மொழி பேசும் மக்கள் அதிக அளவில் வசிக்கின்றனர்.

வரலாறு
------

இப்பகுதியானது முதலில் *மொல்லம் காட்டுயிர்ச் சரணாலயம்* என அழைக்கப்பட்டது. பின்னர் 1969 ஆம் ஆண்டு *பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா* என அறிவிக்கப்பட்டது. 107 சதுர கிலோ மீட்டர் பரப்பளவு கொண்ட இதன் மையப்பகுதி மொல்லம் தேசியப் பூங்கா என 1978ல் அறிவிக்கப்பட்டது.

மேற்கோள்கள்
-----------

1. ↑  S.D. Gad; S.K. Shyama (2009). "Studies on the food and feeding habits of Gaur Bos gaurus H. Smith (Mammalia: Artiodactyla: Bovidae) in two protected areas of Goa". *Journal of Threatened Taxa 1(2):* **1** (2): 128–130.. பார்த்த நாள்: 2015-06-21.
2. ↑  The Department of Science, Technology & Environment, Saligao – Bardez, Goa WILDLIFE SANCTUARIES & NATIONAL PARKS பரணிடப்பட்டது 2016-10-24 at the வந்தவழி இயந்திரம்
3. ↑  "(9/10/2005) The Hindu, Bhagwan Mahavir Sanctuary". 2006-06-24 அன்று மூலம் பரணிடப்பட்டது. 2015-06-21 அன்று பார்க்கப்பட்டது.
**அமாசு ராப்பபோர்ட்** (Amos Rapoport), ஒரு கட்டிடக்கலைஞரும், கட்டிடக்கலைப் பேராசிரியரும் ஆவார். வீடுகளின் வடிவத்துக்கும், பண்பாட்டுக்கும் இடையிலான தொடர்பாக அவர் செய்த ஆய்வுகளும், அதன் விளைவாக இவர் 1969 ஆம் ஆண்டில் எழுதிய *வீட்டு வடிவமும் பண்பாடும்* *(House Form and Culture)* என்னும் தலைப்பிட்ட நூலும் பெரிதும் அறியப்பட்டவை. இத்துறையில் ஒரு முன்னோடி ஆய்வான இவரது ஆய்வு கட்டிடக் கலை ஆய்வாளர்களில் கவனத்தை மிகக் குறைவாகவே பெற்றுவந்த குடிசை வீடுகள் முதலியவற்றை உள்ளடக்கிய நாட்டார் கட்டிடக்கலை தொடர்பில் புதிய ஆர்வத்தை ஏற்படுத்தியது. இது, உயர் பண்பாட்டுகளுக்குரிய கட்டிடங்களை மட்டுமே கட்டிடக்கலையாகப் பார்த்த நிலையை மாற்றி பல்வேறு இன மக்களின் மரபுவழிக் கட்டிடக் கலையின் பால் பலரையும் ஈர்த்தது என்று கூறலாம்.

இளமைக்காலம்
-----------

அமாசு ராப்பப்போர்ட் போலந்து நாட்டில் உள்ள வார்சோ நகரில் 1929 ஆம் ஆண்டு பிறந்தார். மெல்பேர்ன் பல்கலைக்கழகத்தில் கட்டிடக்கலை பயின்ற ராப்பப்போர்ட், 1954 ஆம் ஆண்டில் கட்டிடக்கலையில் இளநிலைப் பட்டம் (B. Arch) பெற்றார். பின்னர் ரைசு பல்கலைக்கழகத்தில் சேர்ந்து, 1956 ஆம் ஆண்டில் கட்டிடக்கலையில் முதுநிலைப் பட்டமும் (M. Arch) பெற்றார். 1962ஆம் ஆண்டில் மெல்பேர்ன் பல்கலைக்கழகத்திலிருந்து நகரம் மற்றும் பிரதேசத் திட்டமிடலில் பட்டப்பின் பட்டயக் கல்வியும் பெற்றார்.

தொழில்
------

1952 ஆம் ஆண்டிலிருந்து 1961 ஆம் ஆண்டுவரை பல அலுவலகங்களிலும் கட்டிடக்கலைத்துறையில் பணிபுரிந்தார்.
இலண்டன் பல்கலைக்கழகக் கல்லூரி, பேர்க்லியில் உள்ள கலிபோர்னியா பல்கலைக்கழகம், ஆசுத்திரேலியாவில் உள்ள சிட்னிப் பல்கலைகழகம், மெல்பேர்ன் பல்கலைக்கழகம், விசுக்கோன்சின் - மில்வோக்கி பல்கலைக்கழகம் ஆகிய பல்கலைக் கழகங்களில் பேராசிரியராகப் பணிபுரிந்துள்ள இவர், இசுரேல், துருக்கி, பெரிய பிரித்தானியா, ஆர்சென்டீனா, பிரேசில், கனடா, மெக்சிக்கோ, பியுட்டோ ரிக்கோ, இந்தியா, சுவிட்சர்லாந்து, போன்ற பல நாடுகளின் பல்கலைக்கழகங்களில் வருகைப் பேராசிரியராகவும் இருந்துள்ளார்.

அமாசு ராப்பப்பொர்ட் எழுதிய நூல்கள்
----------------------------------

1. House Form and Culture (வீட்டு வடிவமும் பண்பாடும்) - 1969
2. Human Aspects of Urban Form (நகரிய வடிவத்தின் மானிட அம்சங்கள்) - 1977
3. Meaning of Built Environment (கட்டிடச் சூழலின் பொருள்) - 1982
4. History and Precedent in Environmental Design (சூழல் வடிவமைப்பில் வரலாறும், முன்மதிரியும்) - 1990
5. Cukture, Architecture and Desugn (பண்பாடும் கட்டிடக்கலையும் வடிவமைப்பும்)
**மெர்க்குரி** (Mercury), கார்த்திக் சுப்புராஜின் இயக்கத்திலும் அவரின் தயாரிப்பிலும் 2018 ஏப்பிரல் 13ம் திகதி வெளியான ஒரு ஆவி திரில்லர் திரைப்படமாகும். இப்படத்தில் பிரபுதேவா, சனந்த், தீபக் பரமேஷ், அனிஷ் பத்மன், ரம்யா நம்பீசன் ஆகியோர் முதன்மைப் பாத்திரங்களில் நடித்துள்ளனர். இப்படத்திற்கு சந்தோஷ்நாராயணன்  பின்னணி இசையை அமைத்துள்ளார், திருவின் ஒளிப்பதிவில், விவேக் அர்சன் படத்தொகுப்பில் படமாக்கப்பட்டுள்ளது. இத்திரைப்படம் ஒரு **மௌன திரைப்படம்** என முதலில் கூறப்பட்டது. ஆனால் இப்படத்தில் பல வசனங்களும், இசைகளும் உள்ளன.

நடிகர்கள்
---------

* பிரபுதேவா - கண் தெரியாத நபர் (மெர்க்குரியால் பாதிக்கப்பட்டவர்)
* சனந்த்
* தீபக் பரமேஷ்
* அனிஷ் பத்மன்
* ரம்யா நம்பீசன் - பிரபுதேவாவின் மனைவி (சிறப்புத் தோற்றம்)
*

படப்பணிகள்
----------

கார்த்திக் சுப்புராஜின் இறைவி படத்திற்கு பின் அவர் பிரபுதேவாவுடன் ஒரு திரைப்படம் இயக்கவுள்ளதாக 2017ல் கூறினார். அதன்படி இத்திரைப்படம் இந்தியாவில் மலைப் பகுதிகளில் பெரும்பாலும் படமாக்கப்பட்டுள்ளது.

இத்திரைப்படத்தில் ஆரேழு பேர்தான் நடித்திருப்பதாகவும், இப்படம் ஒரு மாறுபட்ட முயற்சி என்றும் கார்த்திக் சுப்புராஜ் கூறியுள்ளார்.

இத்திரைப்படத்தில் பிரபுதேவா எதிர்மறை பாத்திரத்தில் நடித்துள்ளதாகவும் கூறியுள்ளார்.

இசை
---

இத்திரைப்படத்திற்கு சந்தோஷ் நாராயணன் பின்னணி இசையமைத்துள்ளார். இப்படத்தில் இசையமைப்பளர் மிதூன் *The Mercury Song எனும்* பாடலுக்கு இசையமைத்துள்ளார். இப்பாடலை ஹரிசரண் பாடியுள்ளார். இப்படத்தில் ஒரேயொரு பாடல் மட்டுமே உள்ளது.

சான்றுகள்
---------

1. ↑  "Karthik Subbaraj's Prabhu Deva film titled Mercury". *Behindwoods.com*. 23 June 2017. 21 December 2017 அன்று பார்க்கப்பட்டது.
2. ↑
3. ↑  Velusamy (7 March 2018). "பிரபுதேவாவின் மெர்குரி படத்தின் டீசரை வெளியிட்ட நான்கு பிரபலங்கள்". Stage3 News. .
நோபல் அமைதி மையம்
நோபல் அமைதி மையத்தின் நுழைவாயில்
**நோபல் அமைதி மையம்** (*Nobel Peace Center*, நோர்வே: *Nobels Fredssenter*) நோர்வேயின் ஒஸ்லோவில் அமைதிக்கான நோபல் பரிசு மற்றும் அதன் உன்னதக் கொள்கைகளை வெளிப்படுத்த அமைக்கப்பட்ட காட்சியகம் ஆகும். இந்த மையம் போர், அமைதி, பிணக்குத் தீர்வு குறித்து பண்பாடும் அரசியலும் கலந்த ஈடுபாடு, உரையாடல் மற்றும் நினைப்புகளைப் பரிமாறிக் கொள்ளும் அரங்கமாகவும் விளங்குகிறது.

இந்த மையம் அமைதிக்கான நோபல் பரிசு பெற்றவர்களையும் அவர்களது பணிகளையும் காட்சிப்படுத்துவதோடு ஆல்பிரட் நோபல்லின் வரலாற்றையும் மற்ற நோபல் பரிசுகளைக் குறித்த குறிப்புகளையும் வழங்குகிறது. இதற்காக பல்லூடக ஊடாடும் தொழினுட்பம், கண்காட்சிகள், சந்திப்புகள், விவாதங்கள், நாடகங்கள், கச்சேரிகள் மற்றும் மாநாடுகள் நடத்தப்படுகின்றன; வழமையான வழிகாட்டப்பட்ட சுற்றுலாவும் கல்வித் திட்டங்களும் கூடுதலாக உள்ளன.

நோபல் அமைதி மையம் நோபல் பவுண்டேசன் குழுமத்தின் ஓர் நிறுவனமாகும். இது பன்னாட்டு நிர்வாகத்தையும் நோபல் பரிசு வழங்கும் விழாவையும் ஒருங்கிணைக்கிறது. பென்டே எரிக்சன் நோபல் அமைதி மையத்தின் தற்போதைய இயக்குநராவார்.

நோபல் அமைதி மையத்தை சீர்மிகு அரசர் நோர்வேயின் ஐந்தாம் ஹரால்டு 2005இல் துவக்கி வைத்தார். துவக்க விழாவிற்கு நோர்வே மற்றும் சுவீடனின் அரச குடும்பத்தினர் வருகை தந்திருந்தனர். இதுவரை (1 அக்டோபர் 2009 வரை) 400,000 வருகையாளர்கள் வந்துள்ளனர். 1872இல் கட்டப்பட்ட ஓசுலோ மேற்கு தொடருந்து நிலையத்தில் (1989இல் அது நிறுத்தப்பட்ட பிறகு) நோபல் அமைதி மையம் அமைந்துள்ளது. ஓசுலோ ஹாலை அடுத்து துறைமுகத்தை எதிர்நோக்கியவாறு அமைந்துள்ள இந்த மையத்தில்தான் ஒவ்வொரு ஆண்டும் திசம்பர் 10 அன்று அமைதிக்கான நோபல் பரிசு வழங்கும் விழா நடைபெறுகிறது.

பிரித்தானிய கட்டிட வடிவமைப்பாளர் டேவிட் அட்யாயே மையத்தின் வடிவமைப்பிற்கும் வண்ணக்கலவைக்கும் பொறுப்பாவார்.அமெரிக்க வடிவமைப்பாளர் டேவிட் இசுமால் அதிநவீன கருவி அமைப்புகளுக்கு பொறுப்பேற்றுள்ளார். நோர்வேயின் பண்பாட்டு அமைச்சகம், தனியார் புரவலர்கள், நுழைவு கட்டணம் மூலமாக இந்த மையம் நிதி பெறுகிறது. தற்காலிக கண்காட்சிகள் நடத்த அனுமதிக்கப்படுகிறது.

மேற்சான்றுகள்
-------------

1. ↑  *Nobels Fredssenter* (Store norske leksikon)
2. ↑  *Nobel Peace Center Opens in Oslo* (Royal Norwegian Embassy in Washington)
3. ↑  *Nobel Peace Center* (Nobelprize.org)

மேலும் காண்க
------------

* நோபல் பரிசு அருங்காட்சியகம்

வெளி இணைப்புகள்
---------------

விக்கிமீடியா பொதுவகத்தில்,  
 ***நோபல் அமைதி மையம்***   
என்பதின் ஊடகங்கள் உள்ளன. 


* Official website
**பகாரி சன்யால் (Pahari Sanyal)** (பிறப்பு: 1906 பிப்ரவரி 22 - இறப்பு: 1974 பிப்ரவரி 10) இவர் ஓர் இந்திய நடிகரும் மற்றும் பாடகரும் ஆவார். இவர் வங்காளத் திரையுலகில் பணியாற்றியதற்காக அறியப்பட்டவர்.

தேவதாஸில் பகாரி சன்யால் (இந்தி பதிப்பு) (1935)
*ஹரானோ சுர்*, *பானு கோயந்தா ஜஹார் அசிஸ்டண்ட்*, *ஷில்பி* போன்ற பல வங்காளப் படங்களில் சன்யால் நடித்துள்ளர். ஒரு குணசித்திர நடிகராக மட்டுமல்லாமல், வங்காள சீர்திருத்தவாதியான வித்யாசாகர் கதாபாத்திரம் மற்றும் "மகாகபி கிரிஷ்சந்திரா" என்ற படத்தில் கவிஞர், நாடக ஆசிரியர்/நாடக ஆசிரியர் மற்றும் நடிகரான கிரிஷ்சந்திர கோஷின் கதாபாத்திரம் ஏற்று முன்னணி கதாபாத்திரங்களிலும் நடித்தார். சத்யஜித் ராயின் கஞ்சன்யங்கா என்ற படத்தில பறவையியலாராக ஒரு சிறிய பாத்திரத்திலும் பின்னர் "அரண்யார் தின் ராத்ரி" என்ற படத்தில் ஒரு சிறு கதாபாத்திரத்திலும் நடித்திருந்தார். ராஜ் கபூருடன் ஜக்தே ரஹோ, சக்தி சமந்தா இயக்கிய "ஆராதனா" என்ற இரட்டை பதிப்பு திரைப்படங்கள் மற்றும் *தி ஹவுஸ்ஹோல்டர்* என்ற ஆங்கில படத்தில் யானைத் தந்த வியாபாரியாக ஒரு துணிகர பாத்திரத்தில் நடித்திருந்தார்.

குறிப்புகள்
-----------

1. ↑  Sunil K. Datta (2002). *The raj & the Bengali people*. Firma KLM. பக். 137.. பார்த்த நாள்: 31 October 2012.

வெளி இணைப்புகள்
---------------
ஒரு அமிசி பட்டகம்
இரட்டை அமிசி பட்டகத்தின் பிரிவுகள்
அமிசி பட்டகத்தில் ஒளி செல்லும் பாதையை வரைகலை கதிர் மூலம் கண்டறியும் முறை
அமிசி பட்டகத்தின் மூலம் சி.எஃப்.எல் விளக்கைப் பார்க்கும் போது உருவாகும் படம்
**அமிசி பட்டகம்** (*Amici prism*) என்பது வானியலாளர் ஜியோவானி அமிசி உருவாக்கிய  ஒரு பட்டகம் ஆகும். இது நிறமாலை மானிகளில்  பயன்படுத்தப்படும் நிறப் பிரிகை உண்டாக்கும் கூட்டுப் பட்டகமாகும். இது இரண்டு முப்பட்டகங்களால் உருவாக்கப்பட்டுள்ளது. இதில் ஒரு முப்பட்டகம் குறைந்த நிறப்பிரிகை திறன் கொண்ட கிரௌன் கண்ணாடியால் ஆனது; மற்றொரு முப்பட்டகம் அதிக நிறப்பிரிகை திறன் கொண்ட ஃபிளிண்ட் கண்ணாடியால் ஆனது.  முதல் முப்பட்டகத்தில் நுழையும் ஒளியானது காற்று-கண்ணாடியிடையே நுழைந்து ஒளிவிலகலடைந்து, மீண்டும் இரு பட்டகங்களுக்கிடையே ஒளிவிலகலடைகிறது. கடைசியில் ஒளி இரண்டாவது பட்டகத்திற்குச் செங்குத்தாக வெளிவருகிறது.

உட் செல்லும் அலைகளில் நடுவிலுள்ள அலை அல்லது ஒரு அலை நீளம் (நிறம்) மட்டும் விலகல் அடையாமல் உட் செல்லும் கற்றைக்கு இணையாக வெளிவருமாறு பட்டகங்களின் மூலப்பொருட்களும்,  கோணங்களும் அமைக்கப்பட்டிருக்கும். பட்டகங்களின் அமைப்பை நேரடி-தோற்ற பட்டகம் என அழைக்கலாம். கையால் தூக்கிச் செல்லும் அளவிலுள்ள நிறமாலைமானிகளில், இவை பயன்படுத்தப்படுகிறது. இவற்றில் மற்ற அலைநீளங்கள் அனைத்தும் பல்வேறு கோணங்களில் பட்டகங்களின் மூலப்பொருளைப் பொறுத்து நிறப்பிரிகை அடைகின்றன.  ஒரு ஒளி மூலத்தை பட்டகம் வழியாக பார்க்கும் போது கட்புலனாகும் நிறமாலை உருவாகிறது. 

1860 ல் அமிசி, இவ்வகை பட்டகங்களை ஒன்றுடன் ஒன்று இணைத்து மூன்று பட்டகங்களை இணைத்து இரட்டை அமிசி பட்டகத்தை உருவாக்கினார். பட்டகங்களை இரட்டிப்பு ஆக்குவதன் மூலம் கோண நிறப்பிரிகை அதிகரிக்கிறது. இதன் மூலம் மைய அலை வந்த பாதையிலே ஒளிவிலகலடைகிறது.  உள் நுழையும் அலைகளில் மைய அலை மட்டும் எந்த விலகலும் இன்றி, தனது பாதையிலே செல்கிறது.

இந்த விலகலடையப் பட்டகத்தைப் பற்றி அமிசி எதிலும் பிரசுரிக்கவில்லை. நட்சத்திரங்களின் நிறமாலையை ஆராய கருவியைக் கண்டறிந்த அமிசி  நண்பர் டொனாட்டி இந்த பட்டகத்தைத் தனது கருவியில் பயன்படுத்தினார். பின்னர், இந்த அமைப்பின் அடிப்படையில் பன்மடி பட்டகங்கள்  (Multiple prism) உருவாக்கப்பட்டன. பன்மடி பட்டக நிறப்பிரிகை கோட்பாட்டின் படி (Multiple-prism dispersion theory) அமிசியின் பட்டகம் செயல்படும் விதம் கணக்கிடப்பட்டது.

அமிசியின் நிறப்பிரிகை பட்டகம்  போல் நிறப்பிரிகை செய்யாத அமிசியின் கூரைப் பட்டகமும் உள்ளது.

மேற்கோள்கள்
-----------

1. ↑  G. B. Donati, ""Intorno alle strie degli spettri stellari (On lines in stellar spectra)," *Il Nuovo Cimento* **15**: 292-304 (1862).
2. ↑  G. B. Donati, "Intorno alle strie degli spettri stellari (On lines in stellar spectra)," *Annali del Reale Museo di Fisica e Storia Naturale di Firenze* **1**: 1-20 (1866).
3. ↑  Nathan Hagen and Tomasz S. Tkaczyk, "Compound prism design principles, I," *Appl. Opt.* **50**: 4998-5011 (2011).
4. ↑  F. J. Duarte, Tunable laser optics: applications to optics and quantum optics, *Progress in Quantum Electronics* **37**, 326-347 (2013).
**வாஸ்து புருஷன்** பற்றிய எண்ணக்கரு வாஸ்து சாஸ்திரத்தின் முக்கியமான ஒரு அம்சமாகும். இந்துக்களின் நம்பிக்கைகளின் அடிப்படையில் கட்டிடத்துக்குரிய நிலம் அல்லது மனை ஒரு சடப் பொருளாக அன்றி உயிர்ப்புச் சக்தி கொண்ட ஒன்றாகவே கருதப்படுகின்றது. இவ்வாறு ஒரு கட்டிட நிலத்தின் உயிர்ப்புச் சக்தியே வாஸ்து புருஷனாக குறியீடாக உருவகப் படுத்தப்பட்டிருப்பதாகச் சொல்லப்படுகின்றது. இக்குறியீடு வாஸ்து புருஷனை ஆண் பால், மனித உருவம் கொண்டவனாகச் சித்தரிக்கின்றது. வாஸ்து புருஷ மண்டலத்தில் முழு இடத்தையும் பிடித்துக்கொண்டு, வடகிழக்கில் தலையையும், தென்மேற்கில் காலையும் வைத்துக்கொண்டு வாஸ்து புருஷன் குப்புறக் கிடப்பதாகச் சொல்லப்படுகின்றது (படிமம் 1).

தோற்றம்
-------

படிமம்-1 வாஸ்துவும் வாஸ்து புருஷ மண்டலமும்
வாஸ்து புருஷனுடைய தோற்றம் பற்றிக் கூறும் பழங்கதை ஒன்று வாஸ்து நூல்களிலே காணப்படுகின்றது. இதன்படி, பூமியையும், வான் வெளியும் தன்னுடைய உடம்பினால் வியாபித்துக்கொண்டு பூதமொன்று உருவானது. இதனைக் கண்ட பிரம்மா முதலிய தேவர்கள் பயந்து, எல்லோரும் கூடி அப் பூதத்தை முகம் குப்புறப் படுத்த நிலையில் அழுத்திப் பிடித்துக் கொண்டார்கள். இவ்வாறு செய்யும்போது எந்தெந்தத் தேவர்கள் அப் பூதத்தின் எப் பகுதியைப் பிடித்துக் கொண்டார்களோ அவர்களே உடலின் அப்பகுதிக்கு அதிபதிகளாகக் கருதப்படுகிறார்கள். இக்கதை, வாஸ்து புருஷ மண்டலத்தில் பல்வேறு கட்டங்கள் 45 தேவர்களுக்கு அதிபதித் தானங்களாகக் கருதப்படுவதற்கான காரணத் தொடர்பையும் விளக்குகிறது.

கட்டிட மனையும், வாஸ்து புருஷனும்
--------------------------------

கட்டிட நிலம் அல்லது மனைக்கும், வாஸ்து புருஷனுக்கும் இடையே உள்ள தொடர்பைக் கூறும் சிற்பநூல்கள், ஒவ்வொரு மாதத்திலும் வெவ்வேறு திசைகளில் தலையை வைத்துக்கொண்டு, இடது கை மேலாகவும், வலது கை கீழேயும் இருக்கப் படுத்து இருப்பதாக உருவகப்படுத்துகின்றன.

இந்து சமய நம்பிக்கையுடையோர் புதிதாக வீடு கட்டும் பொழுது வாஸ்து பார்த்து அந்த வாஸ்து நேரத்தில் கட்டிடப் பணிகளைத் தொடங்குகின்றனர்.

வாஸ்து புருசன்
--------------

வாஸ்து புருசன் இடது கையைக் கீழேயும், வலது கையை மேலாகவும் வைத்துப் படுத்திருப்பார். ஒவ்வொரு மாதமும் விழிப்பது இல்லை. குறிப்பிட்ட எட்டு மாதங்களில் விழித்திருப்பார். அந்த நாட்களிலும் 3 3/4 நாழிகைதான் (1 1/2 மணி நேரம்) விழித்திருப்பார். அதில் 2 1/4 நாழிகைக்கு மேல் 3 3/4 நாழிகையில்தான் (36 நிமிடம்) வாஸ்து செய்வது சிறந்தது என்கிறார்கள்.

வாஸ்து புருசன் பணிகள்
---------------------

வாஸ்து புருசன் விழித்திருக்கும் நேரங்களில் அவர் செய்யக்கூடிய பணிகள் 

1. பல் துலக்குகிறார்.
2. நீராடுகிறார்
3. பூஜை செய்கிறார்
4. உணவு உண்கிறார்
5. தாம்பூலம் தரிக்கிறார்.

இதில் கடைசி 36 நிமிடங்களில் வாஸ்து செய்தால் வீடு சிறப்புடன் நிலைத்து நிற்கும்

வாஸ்து நேரம்
------------

வாஸ்து வருடத்தில் எட்டு மாதங்களில் கீழ்காணும் அட்டவணைப்படி உள்ள நாள், நேரத்தில் வாஸ்து புருசன் விழித்திருக்கும் நேரம் வாஸ்து நேரம் எனப்படுகிறது. 

| வ,எண் | மாதம் | நாள் | நேரம் |
| --- | --- | --- | --- |
| 1 | சித்திரை | 10 | காலை மணி 8.54 முதல் 9.30 வரை |
| 2 | வைகாசி | 21 | காலை மணி 10.06 முதல் 10.42 வரை |
| 3 | ஆடி | 11 | காலை மணி 7.42 முதல் 8.18 வரை |
| 4 | ஆவணி | 6 | பகல் மணி 3.18 முதல் 3.54 வரை |
| 5 | ஐப்பசி | 11 | காலை மணி 7.42 முதல் 8.18 வரை |
| 6 | கார்த்திகை | 8 | காலை மணி 10.54 முதல் 11.30 வரை |
| 7 | தை | 12 | காலை மணி 10.06 முதல் 10.42 வரை |
| 8 | மாசி | 22 | காலை மணி 10.06 முதல் 10.42 வரை |
சார்சுவேலா அரண்மனையில் ரசிய அதிபரான திமித்ரி மெட்வெடெவ், அரசர் யுவான் கார்லோஸ், அஸ்தூரியாவின் இளவரசர், இவர்களின் மனைவியர். ஆண்டு:2009
**சார்சுவேலா அரண்மனை** (எசுப்பானியம்: *Palacio de la Zarzuela*, [paˈlaθjo ðe la θaɾˈθwela]) என்னும் அரண்மனை ஸ்பெயின் நாட்டின் மத்ரித் நகரத்திற்கு அருகில் உள்ளது. இது எல் பார்டோ மலையின் மீது அமைந்துள்ளது. அரச குடும்பத்தினருக்காக கட்டப்பட்ட மாட்ரிட்டின் அரண்மனையில் அரச குடும்பத்தினர் தங்குவதில்லை. சார்சுவேலா அரண்மனையில் முதலாம் வான் கார்லோசும், அரசி சோபியாவும், குடும்பத்தினரும் தங்கியுள்ளனர். 1963-முதல் இங்கு அரச குடும்பத்தினர் தங்குகின்றனர். எசுப்பானியாவின் ஆறாம் பிலிப்பும், அரசியும் தங்குமிடமும் வளாகத்தின் உள்ளேயே அமைந்துள்ளன.  இது ஸ்பெயின் அரசின் கட்டுப்பாட்டில் உள்ளது. அரசரின் அலுவலக அறை, சமையலறை, வரவேற்பறை, விருந்தினர் அறை, படுக்கையறை உள்ளிட்ட பல்வேறு அறைகள் உள்ளன. தொழுகைக் கூடம், உடற்பயிற்சிக் கூடம் உள்ளிட்டவையும் அமைக்கப்பட்டுள்ளன.

சான்றுகள்
---------

1. 1 2  "Zarzuela Palace". *Hello magazine*.. பார்த்த நாள்: 15 January 2009.

இணைப்புகள்
----------

* எசுப்பானிய அரச குடும்பத்தினரின் இணையத்தளம்
**நோயறிதல்** என்பது பொதுவாக ஒரு நோயை அதன் அறிகுறிகள் (*signs*), உற்றவரின் உணர்குறிகள் (*symptoms*), மற்றும் மருத்துவ ஆய்வகப் பரிசோதனைகள் முதலியவற்றின் துணைகொண்டு அடையாளம் காண்பதாகும். மருத்துவத் துறை அல்லாமல் பொதுப் பயன்பாட்டில் **அறுதியிடல்** எனுஞ்சொல் எந்த ஒரு சிக்கலையும் முறைப்படி ஆய்ந்து அடிப்படைக் காரணத்தைக் காணும் முறையைக் குறிக்கும்.

இருதயம் தொடர்பான கோளாறுகளின் அருதியிடலில் இருதய மின்னலை வரைவு பெரும்பங்கு வகிக்கிறது.பொதுவாக, நோயுற்றவர் அல்லது நோயுற்ற விலங்கின் காப்பாளர் சில உணர்குறிகள் அல்லது அறிகுறிகளின் பேரில் மருத்துவரை அணுகுவர். மருத்துவர் நோயின் வரலாறு, தன்மை, அறிகுறிகள் ஆகியவற்றைக் கண்டு சில கருதுகோள்களை மனதில் கொள்வார். பின், தேவைக்கேற்ப ஆய்வகப் பரிசோதனைகளைப் பரிந்துரைப்பார். அவை, மலம், சிறுநீர், குருதி, உமிழ்நீர் ஆகியவற்றின் உயிர்வேதியியல் ஆய்வாகவோ, அல்லது சில நேரங்களில் உள்ளுறுப்புக்களை ஆய்ந்தறியும் கணிக்கப்பட்ட குறுக்குவெட்டு வரைவி வரிக் கண்ணோட்டம், மீயொலி வரிக் கண்ணோட்டம் போன்றவையாகவோ இருக்கலாம். இதன் முடிவில் அவரது கருதுகோளிற்கு ஆதரவாகவோ எதிராகவோ உள்ள கூறுகளை மனதில் கொண்டு உற்றிருப்பது இன்ன நோய் என அறுதியிடுவார்.

அறுதியிடல் வரலாறு
-----------------

ஹிப்பொக்ரட்டிஸ், பித்தாகரஸ் முதலிய கிரேக்க அறிஞர்களும், இந்தியாவைச் சேர்ந்த திருமூலர், சுஸ்ருதர் போன்றவர்களும், பின்னாளில் கனேடிய அறிஞர் வில்லியம் ஓஸ்லர், ஆங்கிலேய வல்லுநர் கெர்ராடு போன்றோரும் இதுபற்றி ஆய்ந்துள்ளனர். இலக்கியத்திலும் இதுபற்றி பலர் எழுதியுள்ளனர். எடுத்துக்காட்டாக, திருவள்ளுவரின் பின்வரும் திருக்குறளைக் காண்க:


|  |  |  |
| --- | --- | --- |
| "| நோய்நாடி நோய்முதல் நாடி அதுதணிக்கும்
*வாய்நாடி வாய்ப்பச் செயல்.* | "|
மெரினா நீச்சல் குளம் முகப்புத் தோற்றம் பின்னணியில் மெரினா கடற்கரை மற்றும் வங்காள விரிகுடா கடல்
மெரினா நீச்சல் குளம்
**மெரினா நீச்சல் குளம்** (*Marina Swimming Pool*) இந்தியாவின் தமிழ்நாடு மாநிலத் தலைநகரான சென்னையின் மெரினா கடற்கரையில் அமைந்துள்ளது. இந்த நீச்சல் குளமானது சென்னை மாநகராட்சிக்கு சொந்தமாது. நீச்சல் குளம் காலை 5.30 மணி முதல் மாலை 8.30 மணி வரை இயங்கி வருகிறது.கோடை காலத்தில் வெயிலின் கொடுமையில் இருந்து தப்பிப்பதற்காகவும் வார இறுதியிலும் ஆயிரக்கணக்கான மக்கள் இந்த நீச்சல் குளத்தை நாடி வருகின்றனர். 2009 ஆம் ஆண்டு 70 இலட்சம் இந்திய ரூபாய் மதிப்பில் புணரமைக்கப்பட்டது.  தற்போது இந்த நீச்சல் குளமானது குத்தகை முறையில் தனியாரால் பராமரிக்கப்பட்டு வருகிறது .

அமைப்பு மற்றும் வசதிகள்
-----------------------

நீச்சல் குளம் 100 மீட்டர் நீளமும், 30 மீட்டர் அகலமும் கொண்டது. ஒரே நேரத்தில் 400 பேர் வரை குளிக்கும் வசதி உள்ளது.இந்த நீச்சல் குளத்தில். ஆண்கள் பெண்கள் உடை மாற்றுவதற்கு தனி அறைகள்,வாகன நிறுத்துமிடம், கழிப்பறைகள், குடிநீர் உள்ளிட்ட வசதிகள் உள்ளன .ஆண்கள், பெண்கள் என்று தனித்தனியாக ஒரு குறிப்பிட்ட நேரத்தில் குளிக்க அனுமதிக்கப்படுகிறது.

கட்டணம் மற்றும் பயிற்சிகள்
--------------------------

ஒரு மணி நேரம் குளிப்பதற்கு இந்திய மதிப்பில் ரூபாய் 15 கட்டணமாக வசூலிக்கப்படுகிறது. அது மட்டுமல்லாமல் நீச்சல் பயிற்சிகளும் அளிக்கப்படுகின்றன. வருடந்தோறும் கோடை கால சிறப்பு பயிற்சியும் வழங்கப்படுகிறது.

| கோடை கால சிறப்பு பயிற்சி நேர அட்டவணை |
| --- |
| குழந்தைகள் மற்றும் பெரியவர்கள் | காலை 5.30 முதல் 8.30 வரை |
| பெண்கள் மற்றும் குழந்தைகள் | காலை 8.30 முதல் 9.30 வரை |
| குழந்தைகள் மற்றும் பெரியவர்கள் | மாலை 8.30 முதல் 9.30 வரை |

சலுகைகள்
--------

சென்னை மாநகராட்சி பள்ளிகளில் பயிலும் 6 முதல் 10 வரையிலான மாணவர்களுக்கு காலை 5.30 மணி முதல் 7.30 மணி வரை இலவசமாக நீச்சல் பயிற்சி தரப்படுகிறது. .மேலும் அவர்களுக்கு சத்தான உணவும் நீச்சல் உடைகளும் இலவசமாக வழங்கப்படுகிறது. சென்னை மாநகராட்சி அலுவலர்கள் மற்றும் அவர்களின் குழந்தைகளுக்கு இலவச அனுமதி அளிக்கப்படுகிறது.

ஒளிக்கோப்பு
-----------

சென்னை மெரினா நீச்சல் குளத்தில் உள்ள அறிவிப்பு பலகைகள்மெரினா நிச்சல் குள முகப்புமெரினா நீச்சல் குளத்தில் விளையாடி மகிழும் குழந்தைகள்மெரினாவின் நீச்சல் குள முகப்புசென்னை மெரினா நீச்சல் குளத்தில் வைக்கப்பட்டுள்ள சிறப்பு பயிற்சி வகுப்பு குறித்த அறிவிப்பு பலகை

மேற்கோள்கள்
-----------

1. ↑  "சுட்டெரிக்கும் வெயிலுக்கு சுகமான குளியல்: மெரினா நீச்சல் குளத்தில் அலைமோதும் கூட்டம்". 1 April 2014.
2. ↑  "மெரினா நீச்சல் குளத்தில் கூட்ட நெரிசலின் போது: நுழைவுச்சீட்டு வழங்காமல் கூடுதல் ..."
3. ↑
4. ↑  Administrator. "மெரினா நீச்சல் குளம்: ரூ.70 லட்சத்தில் சீரமைக்க திட்டம் - TNIUS, Coimbatore". *www.tniusnews.org*.
5. ↑  "மெரினா நீச்சல் குளத்தை தனியார்மயமாக்க எதிர்ப்பு: ஏழை மாணவர்கள் பாதிக்கப்படுவார்கள் என்று அச்சம்".
6. 1 2  "சுற்றுலா பயணிகளை கவர்கிறதா மெரினா?".
7. ↑  "மெரினா நீச்சல் குளம்: ரூ.70 லட்சத்தில் சீரமைக்க திட்டம்". *Dinamani*.
8. ↑  "மெரினா நீச்சல் குளத்தில் கூட்ட நெரிசலின் போது: நுழைவுச்சீட்டு வழங்காமல் கூடுதல் கட்டணம் வசூலிப்பு பொதுமக்கள் குற்றச்சாட்டு". 19 May 2015.

உசாத்துணை
---------

* செய்திக் குறிப்பு
**கனிமொழி** (Kanimozhi (film) என்பது 2010 ஆம் ஆண்டு வெளியான இந்தியத் தமிழ் மொழி காதல் திரைப்படமாகும், ஸ்ரீபதி ரங்கசாமி என்பவர் இயக்கத்தில் டி. சிவா மற்றும் சோனா ஹைடன் ஆகியோர் இணைந்து தயாரித்த இந்தத் திரைப்படத்தில் ஜெய் மற்றும் ஷாஜான் பதம்ஸி ஆகியோர் முக்கியக் கதாப்பாத்திரங்களில் நடித்தனர். இப்படத்திற்கு சதீஷ் சக்ரவர்த்தி என்பவர் இசையமைத்துள்ளார். சிதம்பரம் ஒளிப்பதிவு மேற்கொண்டார், மற்றும் பிரவீன் கே. எல் மற்றும் என்.பி. ஸ்ரீகாந்த் ஆகியோர் பதிப்பிக்கும் பணியினை மேற்கொண்டனர்

மார்ச் 2010 இல் இந்தத் திரைப்படத்தின் படப்பிடிப்பு துவங்கியது. 46 நாட்களில் இந்த படத்திற்கான படப்பிடிப்பு முழுவதும் நிறைவு பெற்றது.ஆகஸ்ட் 2010 இல் படத்தின் அனைத்து வேலைகளும் நிறைவு பெற்றது. எந்திரன் படத்திற்கான வெளியீடு மற்றும் படத்தினை வெளியிடும் வேலைகள் போன்ற காரணங்களினால் இந்தப் படம் மூன்று மாதம் தாமதமாக வெளியானது.26 நவம்பர், 2010 இல் இந்தத் திரைப்படம் வெளியானது. விமர்சன ரீதியாகவும் வணிக ரீதியாகவும் இந்தப் படம் தோல்வியடைந்தது. 2012 ஆம் ஆண்டில் லவ் ஜர்னி எனும் பெயரில் இந்தத் திரைப்படம் தெலுங்கில் மீளுருவாக்கம் ஆனது.

நடிகர்கள்
---------

ராஜேஷாக ஜெய் அனு (ஷாஜான் பதம்ஸி)

கௌசிக் ( விஜய் வசந்த்) மைக்கேல் (மைக்கேல் தங்கதுரை)

லட்சுமி ராமகிருஷ்ணன் ஹரியாக ரங்கா

தீபக்காக அஸ்வின் ராஜா திலீப்பாக அஜய்

விருந்தினர் தோற்றத்தில் சுவாதி ரெட்டி

தயாரிப்பு
---------

### வளர்ச்சி

*சரோஜா* திரைப்படத்தின் வெற்றியினைத் தொடர்ந்து அதன் இயக்குனர் வெங்கட் பிரபு, தனது உதவியாளரான ஸ்ரீபதி ரங்கசாமியினை டி. சிவாவிடம் பரிந்துரை செய்தார். மேலும் சோனா என்பவரை இணைத் தயாரிப்பாளராகவும் பரிந்துரை செய்தார். சிவா இந்தப் படத்திற்காக கனிமொழி எனும் தலைப்பினை பரிந்துரை செய்தார். மேலும் அவர் அரசியல்வாதியான கனிமொழியின் பெயர் இருப்பதால் அது படத்தின் விளம்பரத்திற்கு உதவும் என நினைத்தார். இதை கனிமொழியிடம் தெரிவித்த போது கதையினைத் தெரிந்துகொண்டு இந்தத் திரைப்படத்திற்கு தனது பெயரினை வைப்பதில் எந்தப் பிரச்சினையும் இல்லை எனவும் கதை நன்றாக உள்ளதாகவும் படக்குழுவினரைப் பாராட்டினார்.

ஸ்ரீபதி இரண்டு படங்களில் உதவி இயக்குநராக பணிபுரிந்த பிறகு இந்தப் படத்தினை இயக்கினார். ராஜேஷ் எனும் முக்கிய கதாபாத்திரத்தில் நடிக்க ஜெய் ஒப்பந்தமானார். அந்தக் கதாப்பாத்திரத்தில் நடிக்க 21 வயதான தோற்றம் கொண்ட ஒரு நடிகர் தேவை எனவும் அதற்கு ஜெய் மிகப் பொருத்தமாக இருப்பார் எனவும் நினைத்தார். 2008 ஆம் ஆண்டு வெளியாகி வெற்றி பெற்ற *சுப்பிரமணியபுரத்தில்* ஜெய்க்கு இணையாக நடித்த சுவாதி ரெட்டி, ஆரம்பத்தில் முன்னணி பெண் பாத்திரத்திரமாகக் கருதப்பட்டார். ஆனால் பின்னர் அவர் நடிக்கவில்லை. விஜய் வசந்த் ஒரு குறிப்பிடத்தக்க பாத்திரத்தில் நடிக்க ஒப்பந்தம் ஆனார். ரங்கா மற்றும் மைக்கேல் தங்கதுரை ஆகியோர் ஜெயின் நண்பர்களாக நடிக்க தேர்வு செய்யப்பட்டனர்.

சக்தி சரவணனின் உதவியாளரான பி. சிதம்பரம் இந்தப் படத்திற்கான ஒளிப்பதிவாளராக ஒப்பந்தம் ஆனார். இந்தக் கதையினைக் கேட்ட பத்து நிமிடங்களில் இந்தத் திரைப்படம் ஒப்பந்தமானது. வெங்கட் பிரபுவின் விருப்பமான குழுவில் இடம் பெற்றவர்களான பிரவீன் கே.எல் மற்றும் என்.பி.ஸ்ரீகாந்த் ஆகியோர் இந்தப் படத்திலும் பணியாற்றினர்.

குறிப்புகள்
-----------

1. ↑  Moviebuzz (2010). "Kanimozhi will touch your heart: Sona". சிஃபி. 2010-11-22 அன்று பார்க்கப்பட்டது.
2. ↑  "Jai in 'Kanimozhi'". Indiaglitz.com. 2010. 2010-03-27 அன்று மூலம் பரணிடப்பட்டது. 2010-03-24 அன்று பார்க்கப்பட்டது.
**வைட்டுத் தீவு** (*Isle of Wight*) இங்கிலாந்தின் தெற்கில் உள்ள ஒரு கௌன்டியும், ஆங்கிலக் கால்வாயில் அமைந்துள்ள மிகப்பெரும் தீவும் ஆகும். பிரித்தானியா தீவிலிருந்து *சோலென்ட்* என்ற நீரிணையால் பிரிந்து ஆம்சையர் கடற்கரையிலிருந்து 3–5 மைல்கள்(5-7 கிமீ) தொலைவில் அமைந்துள்ளது. கடல்மட்டம் உயர்ந்தநிலையில் இருக்கும்போது இது இங்கிலாந்தின் மிகச்சிறிய கௌன்டியாக உள்ளது; கடல் மட்டம் தாழும் நேரங்களில் ரட்லாந்து கௌன்டி இதைவிடச் சிறியதாக உள்ளது. 25 மைல்கள் (40 கிமீ) நீளமும் 13 மைல்கள் (20 கிமீ) அகலமும் கொண்டதாக உள்ளது. ஒரு இலட்சத்து இருபதாயிரம் மக்கள் இங்கு வசிக்கின்றனர்.

இங்கு பல விடுமுறை மகிழ்விடுதிகள் அமைந்துள்ளன. விக்டோரியா காலத்திலிருந்தே இது விடுமுறை சுற்றுலாத் தலமாக இருந்து வருகிறது.விக்டோரியா அரசியாரின் வேனில் அரண்மனையும் இறுதி இல்லமும் இங்குள்ளன. கவிஞர்கள் சுவின்பர்ன், டென்னிசன் ஆகியோரின் பிறப்பிடமும் இதுவே.

இங்கு படகு கட்டுதல், பாய்மரம் பின்னுதல்,பறக்கும் படகுகளைத் தயாரித்தல் ஆகியன முதன்மைத் தொழில்களாக உள்ளன. உலகின் முதல் ஹோவர்கிராஃப்ட்டும் பிரித்தானியாவின் விண்வெளி உந்துப்பொறிகளும் இங்குதான் வடிவமைக்கப்பட்டு சோதிக்கப்படுகின்றன. வைட்டுத் தீவு ஜாசு இசைவிழா போன்ற இசைவிழாக்கள் இங்கு நடக்கின்றன. நன்கு பராமரிக்கப்படும் வனவிலங்கு உய்வகம் இங்குள்ளது. இங்குள்ள உயரிய சிகரங்களிலும் முகடுகளிலும் தொன்மா தொல்லுயிர் எச்சங்கள் காணப்படுகின்றன.

செயற்கைக்கோள் ஒன்றால் எடுக்கப்பட்ட வைட்டுத் தீவின் ஒளிப்படம்

டைனோசரின் எச்சங்கள்
-------------------

12.5 கோடி ஆண்டுகளுக்கு முன்பு வாழ்ந்ததாக கருதப்படும், நிலத்தில் வேட்டையாடும் மிகப்பெரிய டைனோசரின் (32 அடி (10 மீட்டர்) எச்சங்கள் வைட் தீவில் கண்டுபிடிக்கப்பட்டுள்ளது.

மேற்சான்றுகள்
-------------

1. ↑  "Isle of Wight Festival history". Redfunnel.co.uk. 28 நவம்பர் 2009 அன்று மூலம் பரணிடப்பட்டது. 25 September 2010 அன்று பார்க்கப்பட்டது.
2. ↑  12.5 கோடி ஆண்டுகளுக்கு முந்தைய ஐரோப்பாவின் 'மிகப்பெரிய' டைனோசர் எச்சங்கள்

வெளி இணைப்புகள்
---------------

விக்கிமீடியா பொதுவகத்தில்,  
 ***வைட்டுத் தீவு***   
என்பதின் ஊடகங்கள் உள்ளன. 

|  |  |
| --- | --- |
| Search Wiktionary | விக்சனரியில் ***Isle of Wight*** or ***வைட்டுத் தீவு*** என்னும் சொல்லைப் பார்க்கவும். |

* வைட்டுத் தீவு திறந்த ஆவணத் திட்டத்தில்
* Isle of Wight Trains
* Isle of Wight Festival
* Landslides on the Isle of Wight பரணிடப்பட்டது 2013-04-20 at the வந்தவழி இயந்திரம் British Geological Survey

### ஊடகம்

* The Isle of Wight County Press
* Isle of Wight Chronicle
* Isle of Wight Radio
* VentnorBlog
* Isle of Wight Tourism
* Wifi Hotspots (Some free)

### ஒளிப்படங்கள்

* Isle of Wight Pictures பரணிடப்பட்டது 2011-08-07 at the வந்தவழி இயந்திரம்
* Isle of Wight Historic Postcards
* Isle of Wight Photos
* Old pictures of Newport
* Photos from Isle of Wight Photographers
* Images of the Isle of Wight at the National Monuments Record, English Heritage
பல்வேறு நாட்டுப்புற மற்றும் பழங்குடி வடிவங்களைக் கொண்ட இந்தியாவின் சார்க்கண்டு 
மாநில இசை பாரம்பரியம் அதன் பன்முகத்தன்மைக்கு பெயர் பெற்றது. சார்க்கண்டு மாநில மக்களுக்கு இசை மற்றும் நடனம் மிகவும் பிடிக்கும்.

ஜூமர் சார்க்கண்டின் முக்கிய நாட்டுப்புற வடிவங்களில் ஒன்றாகும். மேலும் இது புருலியா மற்றும் மேற்கு வங்கத்தின் பாங்குரா மாவட்டங்கள் மற்றும் பீகாரின் சில அண்டை மாநிலங்களின் ஜுமைர் வடிவங்களுடன் நிறைய பகிர்ந்து கொள்கிறது. 

ஜுமைர் என்பது பொதுவாக ஒரு நாட்டுப்புற நிகழ்ச்சியாகும். 
இது மந்தர் மற்றும் நகரா (டிரம்) போன்ற பாரம்பரிய இசைக்கருவிகளின் துணையுடன் நிகழ்த்தப்படுகிறது. அவை அறுவடைக் காலம் மற்றும் திருவிழாக்களில் நிகழ்த்தப்படுகின்றன. பொதுவாக காதல் மற்றும் காதல் கருப்பொருளைக் கையாளுகின்றன. 

தோம்காச் நாட்டுப்புற நடனம் திருமணங்களில் நிகழ்த்தப்படுகிறது. நாகரா, தக் (இசைக்கருவி) மற்றும் செனாய் போன்ற இசைக்கருவிகளுடன் இது உள்ளது.

ஜார்கண்டின் பிரபல நாட்டுப்புற கலைஞர்கள்
---------------------------------------

* முகுந்த் நாயக்
* இராம் தயாள் முண்டா

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑  "Out of the Dark". *democratic world.in*.  
- "talk on nagpuri folk music at ignca". .
10. ↑
11. ↑
**ரோச்சி அகசுடின்** (*Roshy Augustine*) என்பவர் ஒரு இந்திய அரசியல்வாதி ஆவார். இவர் கேரள சட்டமன்றத் தேர்தலில் இடுக்கி மாவட்டத் தொகுதியின் கேரள காங்கிரசு கட்சி (மணி) சார்பாக போட்டியிட்டு சட்டமன்ற உறுப்பினர் ஆனார். கேரளாவின் கோட்டயம் மாவட்டத்திலுள்ள பாளை என்னும் ஊரில் தாமசு மற்றும் லீலாம்மா தம்பதிகளுக்கு 1969 ஆம் ஆண்டு சனவரி 20 ஆம் தேதி பிறந்தார். தன் பள்ளிப் பருவத்தில் இருந்தே அரசியல் வாழ்க்கையைத் தொடங்கினார். அரசு உயர்நிலைப் பள்ளி எடகோளியின் பள்ளித் தலைவராக இருந்தார். பாளை புனித தாமசு கல்லூரி கேரள மாணவர் காங்கிரசு (மணி) கட்சியில் ஒரு பிரிவின் தலைவர் பொறுப்பில் இருந்தார். மேலும் அகசுடின்,மாநில பொதுச் செயலாளர், கேரள மாணவர் காங்கிரசு(மணி) கட்சியின் தலைவர், கேரள மாநில சட்ட உதவி மற்றும் ஆலோசனைக் குழு உறுப்பினர் மற்றும் ராமாபுரம் கூட்டுறவு வங்கி பணியாளர் குழு உறுப்பினர் போன்ற பல்வேறு பொறுப்புகளை வகித்தார். தற்போது கேரள காங்கிரசு (மணி) கட்சியின் பொதுச் செயலாளாராகவும் உள்ளார்.

மேற்கோள்கள்
-----------

1. 1 2  MLA official Web portal
2. ↑  Niyamasabha MLA List
3. ↑  News The Hindu 3 July 2012
4. ↑  News The Hindu 12 August 2012
5. ↑  News The Hindu 29 August 2012
6. ↑  Hindustan Pages
[*தொடர்பிழந்த இணைப்பு*]

புற இணைப்புகள்
--------------

* niyamasabha.org
* www.kerala.gov.in
**திருவாய்மொழி வாசகமாலை**  நூலை இயற்றியவர் ஒரு வைணவப் பெண்மணி. இவரது பெயர் திருக்கோனேரி தாஸ்யை. காலம் 13 ஆம் நூற்றாண்டு.  திருவாய்மொழிப் பாடல்கள் சிலவற்றிற்கு எழுதப்பட்டுள்ள விவரண சதகம்.

பொதுவாகச் சைவ, வைணவ மரபுகளில் சமய ஆசாரியருடைய நூல்களே செல்வாக்குப் பெறுவது வழக்கம். அல்லாதார் நூல்கள் மக்களிடம் அவ்வளவாகப் பரவுவது இல்லை. அவ்வாறு பரவாமல் போன நூல்களில் இதுவும் ஒன்று. 

நம்மாழ்வார் திருவாய்மொழி 1102 பாடல்களைக் கொண்டது. அதில் 164 பாடல்கள் தெரிந்தெடுக்கப்பட்டு அவற்றிற்கான விரிவுரை கூறுவது இந்த நூல். திருவாய்மொழியில் 10 அல்லது 11 பாடல்களைக் கொண்ட பகுதி ஒரு பதிகம். 10 பதிகங்களைக் கொண்டது ஒரு 'பத்து'. இவ்வாறு 10 பத்துக்கள் சேர்ந்ததே திருவாய்மொழி. இவ்வாறு அமைந்துள்ள திருவாய்மொழி நூலிலிருந்து ஒவ்வொரு பதிகத்திலிருந்தும் முதல்-பாடல் அல்லது முதல்-இரண்டு-பாடல் விரிவுரைக்காக எடுத்துக்கொள்ளப்பட்டுள்ளன. இவ்வாறு எடுத்துக்கொள்ளப்பட்ட பாடல்களே 146. இந்தப் பாடல்களுக்கு விவரண சதகம் பாடும்போது அந்தந்த பதிகத்தில் அடங்கியுள்ள பாடல்கள் அனைத்துக்குமான தொகுப்புப் பொருளையும் இந்த நூல் குறிப்பிட்டு மணிப்பிரவாள நடையில் கூறுகிறது.

அடிக்குறிப்பு
-------------

1. ↑  தஞ்சை சரசிவதி மகால் 1952 வெளியீடு, நாவல்பாக்கம் தேவநாதாசாரியார் பதிப்பு
2. ↑  மு. அருணாசலம் (முதல் பதிப்பு 1970, திருத்தப்பட்ட பதிப்பு 2005). *தமிழ் இலக்கிய வரலாறு, பதின்மூன்றாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 262.
3. ↑  விளக்கத் துணுக்குகள் (சதகம் = நூறு = துகள்கள்)
4. ↑
***நடைமுறைக்கணிதம்*** சமகால கல்வியில், கணிதக் கல்வியானது,கணித தொடர்புடைய ஆராய்ச்சியுடன், கணிதம் கற்பித்தல் மற்றும் கற்றல் நடைமுறை ஆகும்.
கல்வி ஆராய்ச்சியாளர்கள் நடைமுறையில் செயல்படும் கருவிகள், வழிமுறைகள் மற்றும் அணுகுமுறைகளில் முக்கியமாக அக்கறை கொண்டுள்ளனர்; ஆயினும், கணித கல்வித் தத்துவம், கணிதத்தின் செயலியல் அல்லது கற்பித்தல் கொள்கையாக ஐரோப்பா கண்டத்தில் அறியப்பட்ட கணிதக் கல்வி ஆராய்ச்சி, அதன் சொந்த கருத்துக்கள், கோட்பாடுகள், முறைகள், தேசிய மற்றும் சர்வதேச அமைப்புகள், மாநாடுகள் மற்றும் இலக்கியம் ஆகியவற்றால் விரிவான ஆய்வுத் துறைகளாக வளர்ந்தது. கணிதக் கல்வி ஆராய்ச்சி, அளவு மற்றும் தரம் வாய்ந்த ஆய்வுகள் ஆகிய இரண்டையும் சார்ந்துள்ளது. ஒரு குறிப்பிட்ட கற்பித்தல் முறையானது முந்ைதய நிலைமையை விட கணிசமாக சிறந்த முடிவுகளை அளிக்கிறதா என்பதைப் போன்ற குறிப்பிட்ட கேள்விகளுக்கு பதிலளிக்க, புள்ளியியல் சார்ந்த ஆய்வுகளைப் பயன்படுத்தக்கூடிய அளவுக்கு ஆய்வுகள் உள்ளன. சிறந்த அளவிலான ஆய்வுகள் மாணவா்களின் தரத்தை மதிப்பிடுகின்றன. அவை புள்ளிவிவரரீதியில் குறிப்பிடத்தக்க முடிவுகளைப் பெற பெரிய மாதிரிகள் சார்ந்து இருக்கின்றன.

மேலும் பாா்க்க
--------------

[edit source]
Aspects of mathematics education
Anti-racist mathematics (using mathematics education to fight racism)
Cognitively Guided Instruction
Pre-math skills
North American issues
Mathematics education in the United States
Mathematical difficulties
Dyscalculia

### மேற்கோள்கள்

[edit source]
Jump up ^ William L. Schaaf (1941) A Bibliography of Mathematical Education, Forest Hills, N.Y. : Stevinus Press, link from HathiTrust
Jump up ^ Marshall McLuhan (1964) Understanding Media, p. 13 "Archived copy". Archived from the original on 2008-12-08. Retrieved 2007-09-04.
Jump up ^ Sriraman, Bharath (2012). Crossroads in the History of Mathematics and Mathematics Education. Monograph Series in Mathematics Education. 12. IAP. ISBN 978-1-61735-704-6.
Jump up ^ Singmaster, David (7 September 1993). "The Unreasonable Utility of Recreational Mathematics". For First European Congress of Mathematics, Paris, July, 1992

#### வெளி இணைப்புகள்

[edit source]
Wikiquote has quotations related to: Mathematics education
Math Education at DMOZ
History of Mathematical Education
A quarter century of US 'math wars' and political partisanship. David Klein. California State University, Northridge, USA
**வைதேகி** ஜெயா தொலைக்காட்சியில் திங்கள் முதல் வெள்ளி வரை இரவு 10 மணிக்கு ஒளிபரப்பான மெகாதொடர் வைதேகி. இந்த தொடரில் நடிகராக அப்பாஸ்நடித்தார், மீனு கார்த்திகா என்ற புதுமுகம் அவருக்கு ஜோடியாக நடித்தார். வைதேகி என்னும் கதாபாத்திரத்துக்கு உயிர் கொடுத்திருப்பது குழந்தை நட்சத்திரம் ஜெனோ .

இந்த தொடர் பெப்ரவரி 14ம் திகதி முதல் நிறைவு பேன்றது, இந்த தொடருக்கு பதிலாக நடிகைகள் மகேஸ்வரி மற்றும் பாரதி இணைந்து நடிக்கும் **அதே கண்கள்** என்ற மர்மதொடர் பிப்ரவரி 17ம் திகதி முதல் ஒளிபரப்பாகவுள்ளது.

கதை சுருக்கம்
-------------

குழந்தைகளின் மெல்லிய உணர்வையும், குழந்தை இல்லாத தம்பதிகளின் வலிய உணர்வுகளையும் சொல்கிறது. ஆண் நடிகர் ஒருவரின் வாழ்வை மையமாகக் கொண்ட இந்த தொடர்.

நடிகர்கள்
---------

* அப்பாஸ்
* மீனு கார்த்திகா
* ஜெனோ - வைதேகி

மற்றும் பலர்.

குறிப்புகள்
-----------

1. சாதகப் பறவைகள் சங்கர் தயாரிக்கும் டிவி தொடர் 'வைதேகி' - ஜெயா டிவியில் ஒளிபரப்பாகிறது பரணிடப்பட்டது 2016-03-04 at the வந்தவழி இயந்திரம்

இவற்றை பார்க்க
--------------

* ஜெயா தொலைக்காட்சி நிகழ்ச்சிகளின் பட்டியல்

வெளி இணைப்புகள்
---------------

* ஜெயா தொலைக்காட்சி வலையகம்
* ஜெயா தொலைக்காட்சி யூட்யுப்
**நட் எமில் உலுண்ட்மார்க்** (*Knut Emil Lundmark*, 14 சூன் 1889 - 23 ஏப்பிரல் 1958) ஒரு சுவீடிய வானியலாலர் ஆவார். இவர் 1929 முதல் 1955 வரை உலுண்டு பல்கலைக்கழகத்தில் வானியல் பேராசிரியராகவும் உலுண்டு வான்காணகத் தலைவராகவும் இருந்தார்.

உலுண்ட்மார்க் உப்சாலா பல்கலைக்கழகத்தில் உப்சாலா வான்காணகத்தில் வானியல் கல்வியைப் பெற்றார். இவரது ஆய்வுரை (1920) தலைப்பு : *The relations of the globular clusters and spiral nebulae to the stellar system* என்பதாகும்.இவர் 1920 களில் அமெரிக்காவில் பல வான்காணகங்களில், குறிப்பாக, இலிக் வான்காணகத்திலும் மவுண்ட் விலசன் வான்காணகத்திலும் பணிபுரிந்துள்ளார்.

பால்வெளிகளையும் அவற்றின் தொலைவுகளையும் ஆய்வு செய்த முன்னோடிகளில் ஒருவர் ஆவார்.இவர்தான் முதலில் பால்வெளிகளை, நமது பால்வழியில் இல்லாத, ஆனால் நெடுந்தொலைவில் அமைந்த உடுக்கண அமைப்புகள் என ஐயப்பட்டார். இவர் 1919 இல் எம்31 எனப்படும் ஆந்திரமேடா பால்வெளியின் தொலைவை 650,000 ஒளியாண்டுகள் ஆகும் என அளந்து முடிவு செய்தார். இம்மதிப்பு இன்றைய மதிப்பில் நான்கில் ஒரு பங்காகும். இதற்கு எம்31 இல் உள்ள வளிம ஒண்முகில்களின் பருமைகளை, தொலைவு அறிந்த அருகில் அமைந்தவற்றின் பருமைகளுடன் ஒப்பிட்டறிந்தார். இவரது பணி பின்னர் எழும்பிய வானியல் பெருவிவாதத்துக்கு வழிவகுத்தது. 

இவர் பால்வெளிகளின் ஒளிபரவலையும் ஆய்வு செய்தார். இவர் பால்வெளிகள் பேரளவு ஒளிதடுக்கும் முகில்களைப் பெற்றிருந்தாலொழிய, அவற்றின் ஒளிபரவலைச் சரியாக விளக்குதல் அரிது எனக் கண்டுபிடித்தார் .

சுவீடன் நாட்டுத் தொழில்முறை வானியலாளர்களில் இவர் வானியலை மக்களுக்கு விளக்குவதில் வல்லவர். இப்பனியை 1930 கலில் இருந்தே தொடர்ந்து செய்தார். இவர் சுவீடன் தேசிய வானொலியிலும் தோன்றி மக்கலுக்கு வானியலையும் அறிவியல் வரலாற்றையும் பரப்பினார். சுவீடனில் பலதலைமுறைகலை இவர் வானியலில் ஆர்வம் கொள்ளச் செய்தார்.

உலுண்ட்மார்க் நிலாக் குழிப்பள்ளமும் குறுங்கோள் 1334 உலுண்ட்மார்க்காவும் இவர் பெயரால் அழைக்கப்படுகின்றன. The வுல்ஃப்-உலுண்ட்மார்க்-மெலோட்டி பால்வெளி இவர் பெயரோடு, மேக்சு வுல்ஃப், பிலிபர்ட் யாக்குவசு மெலோட்டி ஆகியவர்களின் பெயர்களையும் சேர்த்து வழங்கப்படுகிறது.

மேற்கோள்கள்
-----------

1. ↑  Schmadel, Lutz D. (2003). *Dictionary of Minor Planet Names – (1334) Lundmarka*. Springer Berlin Heidelberg. பக். 109. பன்னாட்டுத் தரப்புத்தக எண்:978-3-540-29925-7.. பார்த்த நாள்: 2 October 2015.

வெளி இணைப்புகள்
---------------

* photo: Knut Lundmark at Lund Observatory in 1937
* History from Uppsala Observatory
* Astronomy in Sweden 1860–1940
* The galactic redshift–distance relationship
**கலிபோர்னியம்(III) பாலிபோரேட்டு** (Isoxazole) என்பது Cf[B6O8(OH)5 என்ற மூலக்கூற்று வாய்ப்பாட்டால் விவரிக்கப்படும் ஒரு சகப்பிணைப்புச் சேர்மமாகும். இச்சேர்மத்தில் கலிபோர்னியம் +3 என்ற ஆக்சிசனேற்ற நிலையில் உள்ளது. 

போரேட்டு அயனிகளுடன் கலிபோர்னியம் சகப்பிணைப்பால் பிணைந்திருப்பதால் கலிபோர்னியம் பாலிபோரேட்டு ஓர் அசாதரமான சேர்மமாகக் கருதப்படுகிறது. இலந்தனைடு வரிசைத் தனிமங்கள் போல கலிபோர்னியமும் உயர் அயனித்தன்மையைக் கொண்டிருக்கும் எதிர்பார்க்கப்பட்ட்து. பாலிபோரேட்டு எதிர்மின் அயனி முனைவுறும் தன்மையும் நெகிழ்ச்சியடையும் தன்மையும் கோண்டிருக்கிறது. கலிபோர்னியத்தின் 5f, 6d, 7s, மற்றும் 7p ஆர்பிட்டல்கள் அனைத்தும் பிணைப்பில் பங்கேற்கின்றன, பெரும்பாலான இணைதிறன் எலக்ட்ரான்கள் 5f ஆர்பிட்டலில் உள்ளன. குறிப்பிட்த்தக்க (2⁄3) பின்ன எலக்ட்ரான் 6d ஆர்பிட்டலிலும், சிறிய பின்ன எலக்ட்ரான்கள் 7s மற்றும் 7p ஆர்பிட்டல்களிலும் உள்ளன Most valence electrons are in the 5f orbital, and a significant fraction (2⁄3) in the 6d orbital, and smaller fractions of one electron are in the 7s and 7p orbitals..

தயாரிப்பு
---------

ஓர் உயரழுத்தக் கொப்பரையில் நீரில் கரைத்த கலிபோர்னியம்(III) குளோரைடு கரைசலுடன் அதிக அளவு போரிக் அமிலத்தைச் சேர்த்து 240 பாகை செல்சியசு வெப்பநிலையில் ஒரு வாரத்திற்கு வைத்திருந்தால் கலிபோர்னியம்(III) பாலிபோரேட்டு உருவாகிறது, பின்னர் இதை மூன்று தினங்களுக்கு அறை வெப்பநிலைக்கு குளிரவைக்க வேண்டும்ம் மிகையான போரிக் அமிலம் தண்ணீரில் கரைந்து நீரில் கரையாத போரேட்டு படிகங்கள் உருவாகின்றன.

பண்புகள்
--------

கலிபோர்னியம்(III) பாலிபோரேட்டு திண்மம் 365 அல்லது 420 நானோமீட்டர் அலைநீள புறவூதா ஒளியில் 525 நானோமீட்டர் அலைநீள பச்சை நிற ஒளிர்தலுக்கு உட்படுகிறது. 546 நானோமீட்டர் அலைநீள பச்சை ஒளியால் தூண்டப்பட்டு 1020 நானோமீட்டர் அகச்சிவப்பு ஒளிர்வுக்கு அருகில் கட்புலனுக்கு தெரிவதில்லை.

முன்பாதுகாப்பு
--------------

கலிபோர்னியம் பாலிபோரேட்டு ஓர் அபாயகரமான சேர்மமாகும். ஏனெனில் கலிபோர்னியமும் அதன் சகோதரத் தனிமம் கியூரியமும் கதிரியக்கத் தன்மை கொண்டவையாகும். இவற்றுக்கிடையில் இத்தனிமங்கள் ஆல்ஃபா துகள், காமா கதிர், நியூட்ரான்கள் போன்றவற்றை உமிழ்கின்றன.

மேற்கோள்கள்
-----------

1. 1 2 3 4 5 6 7 8  Polinski, Matthew J.; Garner, Edward B.; Maurice, Rémi; Planas, Nora; Stritzinger, Jared T.; Parker, T. Gannon; Cross, Justin N.; Green, Thomas D. *et al*. (23 March 2014). "Unusual structure, bonding and properties in a californium borate". *Nature Chemistry* **6** (5): 387–392. doi:10.1038/nchem.1896. பப்மெட்:24755589. Bibcode: 2014NatCh...6..387P. .
2. 1 2  "Unusual structure, bonding, and properties may provide a new possibility for a californium borate". 1 June 2015. 29 July 2015 அன்று பார்க்கப்பட்டது.

| * பா
* உ
* தொ
கலிபோர்னியம் சேர்மங்கள் |
| --- |
| கலிபோர்னியம் (II) | 
* CfI2

 |
| கலிபோர்னியம் (III) | 
* Cf(OH)3
* Cf2O3
* CfF3
* CfCl3
* CfBr3
* CfI3
* CfOF
* CfOCl
* CfOI
* Cf2(SO4)3
* Cf[B6O8(OH)5]

|  |  |
| --- | --- |
| கரிமகலிபோர்னியம் (III) சேர்மங்கள் | 
* CfCp3

 |

 |
| கலிபோர்னியம் (IV) | 
* CfO2

 |
Sujata Garh (stupa) located in Bakraur, Bihar, Indiaசுயாதா கார் (தூபி) இந்தியாவின் பீகார் மாநிலம் பக்ராவுரில் அமைந்துள்ளது.
**பக்ராவுர்** *(Bakraur)* இந்தியாவின் பீகார் மாநிலத்திலுள்ள புத்தகயாவுக்கு சற்று கிழக்கில் இருக்கும் ஓர் ஊராகும். சில சமயங்களில் இவ்வூரை பக்ரோவுர் என்றும் அழைக்கிறார்கள். புத்தகயா நகரிலிருந்து நேரடியாக பால்கு நதிக்கு குறுக்காக பக்ராவுர் அமைந்துள்ளது. புத்தகயாவில் உள்ள போதி மரத்தடியில் புத்தர் ஞானம் பெற்றதாகக் கூறப்படுகிறது. 

கவுதம புத்தர் ஞானம் பெறுவதற்கு சற்று முன்னர் வரை அவருக்கு பால், அரிசிப்புட்டு முதலிய உணவுகளை ஊட்டிவிட்டவர் என்று நம்பப்படும் சுயாதாவின் கிராமம் இந்த பக்ராவுர் எனக் கூறப்படுகிறது :32.
பக்ராவுர் கிராமத்தில் சுயாதாவை நினைவுகூறும் வகையில் ஒரு தூபி பக்ராவுர் கிராமத்தில் எழுப்பப்பட்டுள்ளது.

மேற்கோள்கள்
-----------

1. ↑  Prasoon, Shrikant (2007). *Knowing Buddha : [life and teachings**]. [Delhi]: Hindoology Books. பன்னாட்டுத் தரப்புத்தக எண்:9788122309638. .*
2. ↑  Dwivedi, Sunita; 14th Dalai Lama (2006). *Buddhist heritage sites of India*. New Delhi: Rupa & Co.. பன்னாட்டுத் தரப்புத்தக எண்:8129107384.

புற இணைப்புகள்
--------------

* Sujata Stupa (YouTube)
* Bakraur on Google Maps